नई दिल्ली [ TNN ] भारत के सफल मंगल मिशन अभियान पर अमरीकी अखबार में छपे कार्टून से विवाद खड़ा हो गया है। भारत के किफायती मंगलयान का इस कार्टून में मजाक उड़ाया गया है। कार्टून में दिखाया गया है कि एलीट स्पेस क्लब के दरवाजे को गाय की रस्सी थामे हुए एक भारतीय शख्स खटखटा रहा है अंदर दो व्यक्ति बैठे हैं शराब पी रहे हैं और भारत के सफल मंगल मिशन की खबर वाले अखबार को पढ़ रहे हैं। दोनों व्यक्ति दरवाजा खटखटाने से खुश नहीं दिख रहे।